ભારતની ઘરેલુ સ્માર્ટફોન મેકર કંપની માઇક્રોમેક્સે સેમસંગને પછાડીને દેશની નંબર વન કંપની બની ગઇ છે. ઓછી કિંમતમાં સ્માર્ટફોનની વધતી માંગને પગલે માઇક્રોમેક્સે સેમસંગને આ વર્ષની બીજી ત્રિમાસિકમાં પાછળ રાખી દીધી છે. આ સમયે માઇક્રોમેક્સની સ્માર્ટફોન માર્કેટમાં 25.3 ટકા ભાગીદારી છે જ્યારે સેમસંગ 19.1 ટકાની ભાગીદારીની સાથે બીજા નંબર પર છે. એવું પહેલીવાર બન્યું છે કે જ્યારે ફીચર્સ ફોનની રેંજમાં માઇક્રોમેક્સે સેમસંગને માત આપી હોય.